Det var usædvandligt sort uheld, da en vildfaren raket ramte ind i en carport og satte ild til såvel carport som den bil, der holdt parkeret der. Trods hurtig og ihærdig indsats fra carportens ejere, så lykkedes det ikke at redde hverken bil, carport eller det hus, som carporten stødte op til. Det hele brændte ned. Beboerne var ellers hurtig ude med pulverslukker i forsøget på at slukke branden, men uheldigvis løb pulverslukkeren tør, og mens man forsøgte at finde alternativer, tog flammerne for alvor fat. Huset stod således ikke til at redde. Et dobbelthus adskilt af en garage i Tornby gik nytårsaften også op i flammer. Også her var der tale om en vildfaren raket, der uheldigvis landede i husets tagkonstruktion. Husenes beboere var hjemme, men det lykkedes heller ikke dem at få slukket branden. Onsdag fomiddag var Nordjyllands Beredskab igen på adressen i Tornby, hvor ilden pludselig var blusset op igen. Dog skulle den nu igen være under kontrol. Nordjyllands Politi oplyser, at de særdeles uheldige beboere i nat er blevet genhuset.

Referat:
For tre nordjyske familier fik nytårsaften særdeles alvorlige følger, da deres boliger brændte ned på grund af vildfarne raketter. Det ene hus ligger i Brovst, det andet, et dobbelthus, i Tornby.